Iktatószám: HIV/321/4/2023

**ELŐTERJESZTÉS**

**Hévíz Város Önkormányzat Képviselő-testülete**

**2023. január 20-ai rendkívüli nyilvános ülésére**

**Tárgy:** Hévíz város közterületein a rendelettel megállapított lakossági parkolási bérletek kapcsán felmerült fejlesztési igény forrás biztosítása

**Az előterjesztő:** Papp Gábor polgármester

**Készítette:** Nagymihály Csaba ügyintéző

**Megtárgyalta:** -

**Törvényességi szempontból ellenőrizte:** közbeszerzési jogi szempontból dr. Németh Ferenc ügyvéd, külsős közbeszerzési szakértő, SZMSZ szerint dr. Tüske Róbert jegyző

Papp Gábor

polgármester

**Tárgy és tényállás ismertetése**

Tisztelt Képviselő-testület!

Hévíz Város Önkormányzata Képviselő-testületének 30/2021. (XI. 19.) önkormányzati rendelete alapján a lakossági parkolási bérlet az alábbi várakozási övezetekbe érvényes (3. sz melléklet a 30/2021.(XI.19.) önkormányzati rendelethez):

a) Honvéd utca

b) Park utca

c) József Attila utca (Honvéd utca - Rózsa köz közötti szakaszon külön szabályozás szerint \*)

d) Széchenyi István utcai 57 férőhelyes parkoló a víztoronynál (zárt parkoló)

e) Zrínyi Miklós utca 1. szám alatti parkoló

f) Kossuth Lajos utcának a Széchenyi István utca - Honvéd utca közötti szakasza

g) Nagyparkoló téri zárt parkolóban naponta egy alkalommal 30 percet meg nem haladó ideig ingyenes várakozás

A „g” pont vonatozásában a parkolás vezérlő és ellenőrző központi szoftver és ellenőri, illetve felhasználói applikációnak frissítése vált szükségessé. A fejlesztés megrendelése közbeszerzési szerződés módosításával jár.

A funkció bemutatása, a működés leírása:

Ha behajt a lakossági bérlet tulajdonosa a Nagyparkolóba akkor megkezdődik a díjszámlálás. Ha a mindenkori és mindenkinek érvényes ingyenes áthaladási időn belül kihajt, akkor a 30 perc ingyenességét nem használta fel. Abban az esetben, ha a mindenkori ingyenes áthajtási időt 01mp -el meghaladóan tartózkodik a Nagyparkolóban akkor elkezdődik a rendeletben maghatározottak szerint a napi egy alkalomra szóló, díjmentes 30 perc felhasználása, melyből igy a mindenkori ingyenes áthajtási idő + 01mp már felhasználásra került, ezzel a maradványidő a 30 perc mínusz a mindenkori ingyenes áthajtási idő +01 mp. Ez a kedvezmény a rendelet szerinti jogosulti körnek napi egy alkalommal jár és nem összevonható, csak egyben vehető igénybe és szétdarabolása nem lehetséges.

Fentiek csak a Nagyparkoló szakaszra érvényesek.

A fejlesztés költsége 2022.12.12 -i árajánlat szerint 1.843.200 Ft + Áfa

Eredeti szerződéses feltétel:

A Szolgáltatás feltételei megteremtésének (Beruházás) vállalkozói díja: nettó 165 793 200,- Ft.

Módosított szerződéses feltétel:

A Szolgáltatás feltételei megteremtésének (Beruházás) vállalkozói díja: nettó 167 636 400,- Ft.

E fejlesztési célja Hévíz lakossági bérlettel rendelkezők kedvezményhez juttatása.

A jelen szerződésmódosítás jogcíme a Kbt. 141. § (2) bekezdése, tekintettel arra, hogy a módosítás a szerződés szerinti ellenszolgáltatással függ össze, valamint a díjnövekmény nem haladja meg az eredeti szerződés értékének 10%-át, mely nettó 38 000 000,- Ft-nak megfelelő összeg.

Az 5. számú szerződésmódosítást az előterjesztés 1. számú melléklete tartalmazza.

. A Képviselő-testület a szerződés módosítás forrását a Hévíz Város Önkormányzat 2023. évi parkolási bevételek terhére nettó 1 843 200 forint bruttó 2 340 864 forint összegben biztosítja. A szolgáltatás havidíja változatlan marad.

A Képviselő-testület és Szervei Szervezeti és Működési Szabályzatáról szóló 33/2019. (X. 24.) önkormányzati rendelet 64. § (3) bekezdése alapján indokolt, elsősorban sürgős esetben, a polgármester bizottsági állásfoglalás nélkül is nyújthat be előterjesztést, melyet az előterjesztésben meg kell indokolni. A bizottsági tárgyalás nélküli benyújtást a napirend sürgős tárgyalása indokolja.

**Tisztelt Képviselő-testület!**

Kérem az előterjesztés megvitatását, a határozati javaslat elfogadását. A döntéshez egyszerű többség szükséges. Szerződés módosítás mellékelve.

**2.**

**Határozati javaslat**

1. Hévíz Város Önkormányzatának Képviselő-testülete az Okos parkolás megvalósítása Hévízen I. ütem tárgyban megkötött szolgáltatási szerződés 5. számú módosítását az EURO ONE Számítástechnikai Zrt. (székhely: 1145 Budapest, Újvilág utca 50-52.) és EPS-GLOBAL Zártkörűen Működő Részvénytársaság (székhely: 1089 Budapest. Elnök utca 1.) jóváhagyja a következő fejlesztési igényekre:

*„g) Nagyparkoló téri zárt parkolóban naponta egy alkalommal 30 percet meg nem haladó ideig ingyenes várakozás Hévíz lakossági bérlettel rendelkezőknek.”*

A Szolgáltatás feltételei megteremtésének (Beruházás) vállalkozói díja: nettó 165 793 200 forint összegről a módosítás következtében nettó 167 636 400 forintra módosul.

2. A Képviselő-testület felkéri és felhatalmazza a polgármestert az 1. pont szerinti döntés alapján az előterjesztés melléklete szerint a 5. számú szerződés módosítás aláírására.

3. A Képviselő-testület a szerződés módosítás forrását a Hévíz Város Önkormányzat 2023. évi parkolási bevételek terhére nettó 1 843 200 forint bruttó 2 340 864 forint összegben biztosítja.

Felelős: Papp Gábor polgármester

Határidő: 2023. január 30.

Melléklet:

SZOLGÁLTATÁSI SZERZŐDÉS

5. sz. módosítása

OKOS PARKOLÁS I. ÜTEM MEGVALÓSÍTÁSA HÉVÍZEN

Amely létrejött egyrészről

**Hévíz Város Önkormányzat**

Székhely: 8380 Hévíz, Kossuth Lajos utca 1.

Adószám: 15734374-2-20

Képviseletében eljáró személy: Papp Gábor polgármester

mint megrendelő (továbbiakban: **Megrendelő**)

továbbá másrészről

**EURO ONE Számítástechnikai Zártkörűen Működő Részvénytársaság**

Székhely: 1145 Budapest, Újvilág utca 50-52.

Cégjegyzékszám: 01 10 041733

Adószám: 10649297-2-44

Pénzforgalmi számlaszám: 10918001-00000057-22480051

Képviseletében eljáró személy: Kucska Árpád vezérigazgató (önálló cégjegyzésre jogosult)

és

**EPS-GLOBAL Zártkörűen Működő Részvénytársaság**

Székhely: 1089 Budapest, Elnök utca 1.

Cégjegyzékszám: 01 10 047400

Adószám: 23928158-2-42

Pénzforgalmi számlaszám: 12001008-01579731-00300002

Képviseletében eljáró személy: Petheő Tamás igazgatósági tag és Gyarmati Zoltán igazgatósági tag (együttes cégjegyzésre jogosultak)

mint szolgáltató (továbbiakban: **Szolgáltató**) (Megrendelő és Szolgáltató egyenként a továbbiakban: Fél, együttesen: Felek) között az alábbiakban meghatározott feltételek szerint:

**PREAMBULUM**

Megrendelő EKR000170822021 számon közbeszerzési eljárást indított, a TED 2021/S 053-133540 azonosító számon 2021. március 12. napján feladott eljárást megindító felhívással, amelynek eredményeképpen 2021. június 10. napján kötötte meg a Szolgáltatási szerződést (továbbiakban: Szerződés) az eljárásban nyertes Szolgáltatóval. Szerződő Felek a Szerződés 3. pont első bekezdését a 2021. július 1. napján kelt 1. számú szerződésmódosítással, a 2021. november 19. napján kelt 3. sz. szerződésmódosítással és a 2022. szeptember 27. napján kelt 4. sz. szerződésmódosítással módosították a vállalkozói díj tekintetében. Továbbá Szerződő Felek a Szerződés 4. pont első bekezdését a 2021. november 10. napján kelt 2. sz. szerződésmódosítással módosították a Beruházás teljesítési határideje tekintetében.

1. A SZERZŐDESMÓDOSÍTÁS TÁRGYA

Szerződő Felek megállapodnak, hogy a Szerződés 3. pont első bekezdését az alábbiak szerint ismételten módosítják.

Eredeti szerződéses feltétel:

*A Szolgáltatás feltételei megteremtésének (Beruházás) vállalkozói díja: nettó 165 793 200,- Ft.*

Módosított szerződéses feltétel:

*A Szolgáltatás feltételei megteremtésének (Beruházás) vállalkozói díja: nettó 167 636 400,- Ft.*

1. A SZERZŐDÉSMÓDOSÍTÁS INDOKOLÁSA

Megrendelő a szolgáltatás igénybevétele során tapasztaltak alapján az alábbi fejlesztési igényt fogalmazta meg a Szolgáltató irányába:

1. új lakossági bérlet fejlesztése.

E fejlesztési igény célja alapvetően olyan kényelmi funkció biztosítása, mellyel a szolgáltatás nyújtása meghatározott parkolási időtartamot meg nem haladó időtartamra a bérletet váltó hévízi lakosok számára ingyenessé teszi a parkolást meghatározott parkolóhelyeken.

A jelen szerződésmódosítás jogcíme a Kbt. 141. § (2) bekezdése, tekintettel arra, hogy a módosítás a szerződés szerinti ellenszolgáltatással függ össze, valamint a díjnövekmény nem haladja meg az eredeti szerződés értékének 10%-át, mely nettó 38 000 000,- Ft-nak megfelelő összeg.

1. EGYÉB RENDELKEZÉSEK

A jelen szerződésmódosítás a létrejöttével (szerződő felek aláírásával) válik hatályossá.

A Felek a jelen szerződésmódosítást, mint akaratukkal mindenben megegyezőt, elolvasás és értelmezés után a szerződésmódosítás aláírására teljes jogkörrel felhatalmazott, cégjegyzésre jogosult képviselőik útján, cégszerűen helybenhagyólag aláírták.

Jelen szerződésmódosítást a Felek egymással megegyező 6 (hat) eredeti példányban írják alá, melyből 4 példány a Megrendelőt, 1-1 példány a Szolgáltatót illeti.

|  |
| --- |
| Hévíz, 2023. január ……… |
| **Hévíz Város Önkormányzata** |
| **Megrendelő** |
| képviseletében:  Papp Gábor polgármester |

|  |  |
| --- | --- |
| Hévíz, 2023. január …………. | Hévíz, 2023. január ……… |
| **EURO ONE Számítástechnikai Zártkörűen Működő Részvénytársaság** | **EPS-GLOBAL Zártkörűen Működő Részvénytársaság** |
| **Szolgáltató** | **Szolgáltató** |
| képviseletében:  Kucska Árpád vezérigazgató | képviseletében:  Petheő Tamás igazgatósági tag és Gyarmati Zoltán igazgatósági tag |

3**.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Nagymihály Csaba | ügyintéző |  |  |
| Szintén László | közgazdasági osztályvezető |  |  |
| dr. Tüske Róbert | jegyző  törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Czurda Gábor | HÉVÜZ Kft. ügyvezető |  |  |
| dr. Németh Ferenc | ügyvéd, külsős közbeszerzési szakértő | külön íven |  |